**Berzence Nagyközség Önkormányzata Képviselő-testületének 7/2023. (IV. 25.) önkormányzati rendelete**

**Berzence Község helyi építési szabályozásáról szóló 8/2004.(IV.6.) önkormányzati rendelet módosításáról**

Berzence Község Önkormányzatának képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. Cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, és az épített környezet alakításáról és védelméről szóló 1997. évi LXXVIII. törvény 6. § (1) bekezdésében, 6/A. § (3) bekezdésében, 7. § (3) bekezdés c) pontjában, 13. § (1) bekezdésében meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, az integrált településfejlesztési stratégiáról és a településrendezési eszközökről, valamint az egyes településrendezési sajátos jogintézményekről szóló 314/2012. (XI. 8.) Korm. rendelet 42. §-ában biztosított véleményezési jogkörében eljáró államigazgatási szervek véleményének kikérésével, a partnerségi egyeztetést követően a következőket rendeli el:

**1. §**

A Berzence Község helyi építési szabályozásáról szóló 8/2004. (IV. 6.) önkormányzati rendelet 9. § (4) bekezdése helyébe a következő rendelkezés lép:

„(4) Beépítési mód: oldalhatáron álló. 20 m-nél szélesebb telken az oldalhatáron álló építési helyen belül az épület szabadon is elhelyezhető.”

**2. §**

A Berzence Község helyi építési szabályozásáról szóló 8/2004. (IV. 6.) önkormányzati rendelet a következő alcímmel egészül ki:

**„9/A. Lf-2 jelű falusias lakóterületek szabályozása**

**9/A. §**

(1) A falusias lakóterület (Lf-2) telkein az alábbi épületek és létesítmények helyezhetők el

*a)* Legfeljebb kétlakásos lakóépületek

*b)* Mező-és erdőgazdasági (üzemi) építmények

*c)* A helyi lakosság ellátását szolgáló kereskedelmi, szolgáltató, vendéglátó épület

*d)* Szálláshely szolgáltató épület (legfeljebb 15 fh.)

*e)* A terület rendeltetésszerű használatát nem zavaró kézmű ipari épület

*f)* Helyi igazgatási, egyházi, oktatási, egészségügyi, szociális épület

*g)* Sportépítmény

*h)* Gépjárműtároló

*i)* A terület rendeltetésszerű használatát nem zavaró hatású egyéb- nem nagyüzemi gazdasági tevékenység céljára szolgáló építmény

(2) Telekalakítás esetén a kialakítandó új telkek legkisebb méretei

*a)* Szélesség: 16 m

*b)* Mélység: 40 m

*c)* Terület: 900 m2

(3) Megengedett legnagyobb beépítettség: 30%, minimális zöldfelületi arány: 40%

(4) Beépítési mód: oldalhatáron álló. A 20 m-nél szélesebb telken az oldalhatáron álló építési helyen belül az épület szabadon is elhelyezhető

(5) Megengedett legnagyobb építménymagasság új építés vagy bővítés esetén 4,5 m. A nem zavaró hatású egyéb - nem nagyüzemi - gazdasági tevékenység céljára szolgáló építmény esetében 7 m.”

**3. §**

(1) A Berzence Község helyi építési szabályozásáról szóló 8/2004. (IV. 6.) önkormányzati rendelet 1. melléklete helyébe az 1. melléklet lép.

(2) A Berzence Község helyi építési szabályozásáról szóló 8/2004. (IV. 6.) önkormányzati rendelet 1. melléklete helyébe a 2. melléklet lép.

**4. §**

(1) Ez a rendelet – a (2) és (3) bekezdésben foglalt kivétellel – 2023. április 28-án lép hatályba.

(2) Az 1. §, a 2. §, a 3. § (1) bekezdése és az 1. melléklet 2023. április 28-án 1 órakor lép hatályba.

(3) A 3. § (2) bekezdése és a 2. melléklet 2023. április 28-án 2 órakor lép hatályba.

*1. melléklet a 7/2023. (IV. 25.) önkormányzati rendelethez*

„*1. melléklet a 8/2015. (VIII. 25.) önkormányzati rendelethez a 8/2004. (IV. 6.) önkormányzati rendelethez*

(A melléklet szövegét a(z) Berzence lakó LF2 jav tervlap.pdf elnevezésű fájl tartalmazza.)”

*2. melléklet a 7/2023. (IV. 25.) önkormányzati rendelethez*

„*1. melléklet a 8/2015. (VIII. 25.) önkormányzati rendelethez a 8/2004. (IV. 6.) önkormányzati rendelethez*

(A melléklet szövegét a(z) Hész melléklet.pdf elnevezésű fájl tartalmazza.)”

Végső előterjesztői indokolás

Berzence Nagyközség Önkormányzat Képviselő-testülete a 82/2022.(XI.29.) számú határozatával döntött a településterv egyszerűsített eljárással történő módosításáról és a tervezési terület kiemelt fejlesztési területté nyilvánításáról.